KOMISSION PÄÄTÖS,
tehty 13 päivänä marraskuuta 1991,
eläinten terveyttä koskevista edellytyksistä ja eläinlääkärintodistuksista tuoreen lihan tuonnissa Zimbabwesta (92/25/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 91/497/ETY(2), ja erityisesti sen 14, 15 ja 16 artiklan,
sekä katsoo, että
yhteisön eläinlääkärien tarkastuskäynnin mukaan terveystilanne Zimbabwessa on yleisesti tyydyttävä ja sitä valvoo täysin hyvin järjestetty eläinlääkintätoimi, erityisesti lihan välityksellä tarttuvien tautien osalta,
tiettyjen jäsenvaltioiden ja Zimbabwen välisen kaupan keskeytymisen välttämiseksi komissio on hyväksynyt päätöksellä 90/610/ETY(3) terveydellisiä suojatoimenpiteitä, jotka koskevat tuoreen lihan tuontia tästä maasta,
terveyttä koskevat edellytykset ja eläinlääkärintodistukset tuoreen lihan tuonnissa Zimbabwesta on vahvistettava yhteisön tasolla ja sen vuoksi päätös 90/610/ETY on kumottava,
suu- ja sorkkatautipesäkkeitä on esiintynyt satunnaisesti tietyissä Zimbabwen osissa; kuitenkin muut tämän maan osat ovat olleet yli 12 kuukauden ajan vapaita tästä taudista,
SAT suu- ja sorkkatautia vastaan on rokotettu tietyillä Zimbabwen alueilla; tämä säännöllinen rokottaminen ei ole kuitenkaan sallittua Zimbabwen alueella olevalla keskisen Mashonalandin eikä läntisen Mashonalandin eläinlääkintäalueella,
erityisesti eläinten liikkumisen kieltämistä tai valvontaa koskevia ankaria toimenpiteitä sovelletaan; tietyt alueet, joilla rokotetaan, rajoitetaan selvästi tautivapaasta alueesta,
toimenpiteitä sovelletaan koko alueella eläinten liikkumisen valvomiseksi ja taudin kaikkien pesäkkeiden löytämiseksi,
Zimbabwen vastuulliset eläinlääkintäviranomaiset ovat lisäksi vahvistaneet, että Zimbabwe on ollut vähintään 12 kuukauden ajan vapaa karjarutosta ja ettei tätä tautia vastaan ole rokotettu kyseisenä aikana,
Zimbabwen vastuulliset eläinlääkintäviranomaiset ovat sitoutuneet ilmoittamaan 24 tunnin kuluessa teleksillä, telefaksilla tai sähkeellä Euroopan yhteisöjen komissiolle ja jäsenvaltioille vahvistuksen edellä mainittujen tautien esiintymisestä tai rokotuspäätöksestä niitä vastaan tai tällaisten toimenpiteiden muuttamisesta,
terveyttä koskevat edellytykset on vahvistettava ja eläinlääkärintodistukset on annettava kyseisen kolmannen maan terveystilanteen mukaisesti, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1 Jäsenvaltioiden on sallittava tuoreen lihan tuonti Zimbabwesta seuraavasti:
Keskisen Mashonalandin eläinlääkintäalueelta ja läntisen Mashonalandin eläinlääkintäalueelta peräisin olevista naudansukuisista kotieläimistä saatu, liitteen mukaisessa mukana olevassa terveystodistuksessa vahvistettuja takeita vastaava luuttomaksi leikattu tuore liha, lukuun ottamatta sivutuotteita.
2 Jäsenvaltioiden on varmistettava, että 1 kohdassa tarkoitettu luuttomaksi leikattu tuore liha ei saavu tuovan jäsenvaltion alueelle teurastuspäivää seuraavien 21 päivän aikana.
3 Jäsenvaltioiden on kiellettävä muunlaisen kuin 1 kohdassa tarkoitetun tuoreen lihan tuonti Zimbabwesta.
2 artikla
Kumotaan komission päätös 90/610/ETY.
3 artikla
Tätä päätöstä sovelletaan 1 päivästä tammikuuta 1992.
4 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä marraskuuta 1991.